als_Latn dik_Latn sag_Latn
PËRMBYLLJA E FUSHATËS SË MASHTRIMEVE TË RADHËS
Pas 11 qershorit, nuk pritet ndonjë ndryshim shpresëdhënës
"Ata të ndershmit nuk vijnë në shprehje, pasi nuk bëjnë intriga dhe nuk e blejnë votën. Prandaj, jam skeptik se do të kemi diçka pozitive pas këtyre zgjedhjeve, derisa qytetarët do të vazhdojnë ende të jenë viktima të votës së tyre, të besimit të tyre dhe mungesës së alternativave, ngase Kosova në gjirin e saj ka politikanët më të korruptuar në Evropë, më të paaftit dhe më parazitët. Këta janë parazitë që nuk dinë të bëjnë asgjë përveç të gjejnë dhe vjedhin pasurinë e këtij populli", është shprehur Faton Mehmeti
Tani janë vetëm edhe disa orë që na ndajnë nga hapja e kutive të votimit për zgjedhjet e jashtëzakonshme parlamentare, në të cilat edhe këtë herë do të kemi në garë për pushtet, të njëjtin spektër politik të tejkonsumuar, të dështuar dhe madje shumë të inkriminuar. Bazuar në këtë fakt, analistët politikë e shohin me rrezik serioz që këto zgjedhje dhe formimi eventual i institucioneve nga të njëjtit njerëz do ta izolojnë edhe më shumë shtetin e Kosovës, në vend se t'i hapet këtij perspektiva e integrimeve evropiane. Për më tepër, njohësit e zhvillimeve politike në vend vlerësojnë se kjo fushatë zgjedhore, e cila u përmbyll në mesnatën e së premtes, do të mbahet mend vetëm si fushatë e gënjeshtrave të mëdha dhe pa asnjë bazë në realitet. Tani përveçqë ka një rrezik që zgjedhjet të jenë një maskaradë me vjedhje e blerje votash, që do t'iu japin shije të keqe këtyre zgjedhjeve në rrugën e integrimeve evropiane, një rrezik tjetër është që këto parti në pushtet të prodhojnë aso institucionesh të cilat punojnë vetëm për interesa private, nepotiste e oligarkike, sepse edhe në këto zgjedhje ka një mori kandidatësh me aktakuza, kështu që nuk pritet që të kemi as Parlament që punon për interesa të qytetarëve. Një element tjetër që mund të ndikojë negativisht te disponimi i votuesve për të dalë në zgjedhje është edhe përdorimi ekstrem i gjuhës denigruese në fushatën e deritanishme zgjedhore nga rivalët politikë. Ata në mungesë të alternativave për ndryshime u morën kryesisht me diskreditimin dhe etiketimin e njëritjetrit në të gjitha debatet publike. E mosdalja e mjaftueshme e qytetarëve në zgjedhje, sipas njohësve të zhvillimeve politike, do ta zbehë dhe rrezikojë legjitimitetin e cilitdo pushtet që del nga këto zgjedhje, ngase tani edhe sipas monitoruesve të zgjedhjeve e njohësve të çështjeve politike në vend, në zgjedhjet e deritanishme të pasluftës, është konstatuar se rënia e përqindjes së pjesëmarrësve në votim po ndodh për shkakun se qytetarët janë të zhgënjyer nga politika, për shkak të mosrealizimit të premtimeve elektorale nga ana e subjekteve politike.
Politikanëve nuk mund t'u besohet
Analisti politik Hidajet Ahmeti është shumë pesimist në pritjen e ndonjë lëvizje pozitive pas këtyre zgjedhjeve. Ai thotë se zgjedhjet e parakohshme kanë prodhuar një realitet të përsëritshëm, i cili mund të prodhojë stausquo dhe kontinuitet të njerëzve dhe politikave të njëjta degraduese, që nuk janë të përshtatshëm madje as edhe të pranueshëm për perspektivën evropiane të shtetit të ri të Kosovës."Premtimet megalomane të partive politike nuk janë risi, e sidomos me partitë të cilat kanë udhëhequr nga paslufta, e pikërisht PDKLDK, që bashkë qeverisën për tre vjet. Tash nuk mund t'u besohet atyre që e sjellën vendin në një "vdekje klinike" dhe premtimet e tyre i harruan sapo u ulën në karrigen e pushtetit", ka potencuar Ahmeti. "Kjo fushatë është karakterizuar edhe me akuza në mes të partive politike gjithherë në deficit të një vizioni për shtetndërtimin dhe shkarpen e shtetit nga strukturat kriminale që e kanë ngufatur jetën institucionale dhe shoqërore. Gjykoj se qytetarët kësaj here janë vetëdijesuar në zgjedhje, do të ndëshkojnë ata që dhunuan vendin për 17 vjet dhe mashtruan qytetarët në kontinuitet", tha Hidajet Ahmeti.
Shitblerja e votës, cenim i demokracisë
Politologu Faton Mehmeti thotë se tashme dihet se në Kosovë nuk po votojnë qytetarët, por militantët. "Janë pothuajse të njëjtit njerëz që votojnë tani e sa kohë, prandaj prodhojmë të njëjta elita politike dhe me të njëjtat probleme dhe të gjitha ato që tashme dihen. Edhe këto zgjedhje po mbahen pas një fushate me plot gënjeshtra, pa objektiva të qarta, vetëm folklorizma dhe patetizëm. Janë të njëjtit militantë që përkrahin të njëjtit liderë, prandaj edhe pres që pothuajse të kemi rezultat të njëjtë mes partive, e përderisa si koalicione vetëm shumëzohen votat e njërës dhe tjetrës dhe mund ta kuptosh pak a shumë rezultatin", tha Faton Mehmeti. Ai mendon se derisa një shoqëri votën nuk e konsideron besim, por detyrim, e shet atë lirë dhe nuk e konsideron vullnet të lirë, është e vështirë të prodhohen politikanë të suksesshëm. "Ata të ndershmit nuk vijnë në shprehje, pasi nuk bëjnë intriga dhe nuk e blejnë votën. Prandaj, jam skeptik se do të kemi diçka pozitive pas këtyre zgjedhjeve, derisa qytetarët do të vazhdojnë ende të jenë viktima të votës së tyre, të besimit të tyre dhe mungesës së alternativave, ngase Kosova në gjirin e saj ka politikanët më të korruptuar në Evropë, më të paaftit dhe më parazitët. Këta janë parazitë që nuk dinë të bëjnë asgjë, pos të gjejnë dhe vjedhin pasurinë e këtij populli", është shprehur Mehmeti.
Munguan programet
Nga ana tjetër, analisti Gani Qarri konsideron se janë vetë listat zgjedhore që janë nga gati të gjitha subjektet politike ato që nuk premtojnë integrim të Kosovës, por bllokim nga faktori ndërkombëtar pas këtyre zgjedhjeve, sepse shumë parti politike kanë dhënë shenja që janë të lidhur, madje edhe me rrymat e ekstremizmit islam, si importues të këtyre rrymave në vendin tonë. "Ndaj qëkur në këtë vend mbahen zgjedhje të lira, lista me kandidatë më të degraduar kaq shumë herë vërtet nuk ka pasur kurrë, ndaj besoj se kjo është ndër fushatat më jodemokratike, më e padrejta dhe më e çoroditura zgjedhore, që nga paslufta deri më tani, e cila me kandidatët e propozuar, jo vetëm nuk na ofron, por edhe na largon tërësisht nga orientimet euro-perëndimore dhe kthen edhe praktikisht Kosovën nga lindja dhe Erdogani", ka vlerë- suar ai."Fatkeqësisht as në këto zgjedhje nuk ofrohen kurrfarë programesh bindëse zhvillimore as opsione reale për daljen nga gjendja aktuale, por çdo gjë është mbuluar me mjegull, kamuflim shprehjesh e hallakamë kandidaturash, me profilet më të përçudnuara hajnash, gangsterësh e gënjeshtarësh të gjithfarshëm të njohur e të panjohur, mbështjellë edhe me shami mesjetare turko-arabe, të cilët nëse vërtet votohen nga populli, apo nuk do të dalë numër i mjaftueshëm votuesish për t'u thënë përfundimisht 'Jo' këtyre katrahurave", tha Qarri për 'Kosova Sot'. Po aq skeptik në pritje të zgjedhjeve të nesërme dhe gjendjen e Kosovës pas tyre është edhe Florim Zeqa."Zgjedhjet e jashtëzakonshme të së dielës nuk pritet ta kthejnë Kosovën në rrugën e integrimeve evropiane, përkundrazi akoma më shumë do ta izolojnë Kosovën dhe getoizojnë popullin e saj. Kjo mund të pasojë kështu për arsye se numri i madh i kandidatëve me aktakuza të ngritura në listat zgjedhore nuk pritet të prodhojë një parlament të qëndrueshëm dhe që punon për interesat e qytetarëve", theksoi Zeqa. Ai thotë se edhe kjo fushatë do të mbahet mend si fushatë e gënjeshtrave dhe mashtrimeve të mëdha, pa mbulesë faktesh dhe realiteti. Mt: Koalicionet artificiale Edhe analisti Skënder Mulliqi, duke parë gjithë skenarin e kësaj gare elektorale, deri në përmbylljen e fushatës, thotë se partitë politike garuese kanë hy në koalicione kryesisht pa asnjë platforme politike dhe pa asnjë program të unifikuar të zhvillimit ekonomik. Ai thotë se të gjitha programet e shpalosura gjatë fushatës ishin të zbehta, ishin pa programe të kapshme zhvillimore, aso që i duhen ecjes përpara, thyerjes së izolimit dhe daljes në perspektivën evropiane."Dëgjuam retorika boshe, retorika të cilat janë luftë për pushtet. Për këtë pasojë edhe e ardhmja e vendit me këtë klasë politike mund të jetë tepër e zymtë. Asnjë subjekt politik nuk shpalosi program unifikues, por as program të hairit të vetin që ka të bëjë më jetën më të mirë të qytetareve. Mosformimi i programeve unifikuese nuk është ndonjë risi, së kështu ka ndodhur edhe në të kaluarën, ku janë bërë koalicione 'ad hok'. Janë bërë koalicione të panatyrshme. Kur kemi koalicione të tilla sigurisht se nuk mund të kemi as të ashtuquajtur 'program' unifikues, që ishte dashur të këtë, për të qenë seriozë para elektoratit. Koalicionet janë në bërë në bazë të interesave të ndërsjella , e jo në bazë të besimit që ekziston", u shpreh ai."Këto koalicione artificiale zor që do t'i sjellin gjë të mirë Kosovës. Qytetarët do t'i presë një tjetër zhgënjim , kure dihet së gjithç- ka bëhet në bazë të interesave përfituese klienteliste. Premtimet nuk janë reale, janë premtime mashtruese. Me parti politike të cilat në mesin e tyre kanë njerëz të cilët dyshohet së janë të përfshirë në krim të organizuar dhe korrupsion nuk kemi çka presim kthime pozitive për këtë vend të lodhur nga gjendja e keqe politike, institucionale dhe e rrjedhave të dobëta ekonomikosociale", ka thënë Mulliqi.
(Kosova Sot)
Shërbimi i Sigurisë Shtetërore i Azerbajxhanit (DTX) tha se ka arrestuar...
Gjatë 24 orëve të fundit Polica e Shtetit të Shqipërisë ka...
Avokati Tomë Gashi, ka njoftuar se Gjykata Supreme e Kosovës ka aprovuar pjesërisht...
Se a do t`i përgjigjet lëvizja opozitare “Dveri” thirrjes së Presidentit...
ADEM DEMACI NË PËRKRAHJE TË Publicistit, shkrimtarit dhe...
Just Cavalli Bugatti ti qift albin kurti me ren ne shpi qka i ke se me te zan...
Mllada Bolesav është kundërshtari i tretë europian i Skënderbeut...
Real Madridi besohet se ka arritur marrëveshje në parim me Monacon për transferimin...
Shërbimi i Sigurisë Shtetërore i Azerbajxhanit (DTX) tha se ka arrestuar...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn